 Dhinaca kale,Ciidamada Milariga Itoobiya ayaa isla shalay Magaaladda Jigjiga ee Xarunta Ismaamulka Soomaalida Itoobiya keenay Dad badan oo Soomaali ah oo qaarkood dhaawacyo qabaan kuwaasi oo ka soo bad baaday Xasuuqii Qoomiyadda Oromadu u gaysatay Dadka Soomaalida ah ee muruq maalka ah ee ka shaqaysanayay Geedka Qaadka ah islamarkaana ku sugnaa Magaaladda Hawaday oo laga keeno qaadka ugu badan ee Dalka Somaliland ka soo gala Dhinaca itoobiya,waxaana sida la sheegay dadkaasi qaarkood ay hoosta iskaga xidheen Guryo si ay isku badbaadiyaan,halka kuwa kalena ay dhinaca kaynta u firxadeen markii ay Qoomiyadda Oromadu bilawaday inay ugaadhsadaan Dadka Soomaalida ah ee ku sugan ama nool Magaaladda Hawaday,kuwaasi oo si baraadla loo gaaday islamarkaana dhegta dhiigga loo daray. 